CELEX: 62005TA0405
Language: el
Date: 2008-10-15 00:00:00
Title: Υπόθεση T-405/05: Απόφαση του Πρωτοδικείου της 15ης Οκτωβρίου 2008 — Powerserv Personalservice κατά ΓΕΕΑ — Manpower (MANPOWER) (Κοινοτικό σήμα — Διαδικασία ακυρώσεως — Λεκτικό κοινοτικό σήμα MANPOWER — Απόλυτοι λόγοι απαραδέκτου — Περιγραφικός χαρακτήρας — Μερική μεταρρύθμιση — Διακριτικός χαρακτήρας κτώμενος διά της χρήσεως — Άρθρο 7, παράγραφος 1, στοιχείο γ', άρθρο 51, παράγραφοι 1 και 2, και άρθρο 63, παράγραφος 3, του κανονισμού (ΕΚ) 40/94)

6.12.2008   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 313/28
            
         Απόφαση του Πρωτοδικείου της 15ης Οκτωβρίου 2008 — Powerserv Personalservice κατά ΓΕΕΑ — Manpower (MANPOWER)
   (Υπόθεση T-405/05) (1)
   
   (Κοινοτικό σήμα - Διαδικασία ακυρώσεως - Λεκτικό κοινοτικό σήμα MANPOWER - Απόλυτοι λόγοι απαραδέκτου - Περιγραφικός χαρακτήρας - Μερική μεταρρύθμιση - Διακριτικός χαρακτήρας κτώμενος διά της χρήσεως - Άρθρο 7, παράγραφος 1, στοιχείο γ', άρθρο 51, παράγραφοι 1 και 2, και άρθρο 63, παράγραφος 3, του κανονισμού (ΕΚ) 40/94)
   (2008/C 313/49)
   Γλώσσα διαδικασίας: η γερμανική
   Διάδικοι
   
      Προσφεύγουσα: Powerserv Personalservice GmbH, πρώην Manpower Personalservice GmbH (Sankt Pölten, Αυστρία) (εκπρόσωπος: B. Kuchar, δικηγόρος)
   
      Καθού: Γραφείο Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα) (εκπρόσωπος: G. Schneider)
   
      Αντίδικος κατά τη διαδικασία ενώπιον του τμήματος προσφυγών του ΓΕΕΑ, παρεμβαίνουσα ενώπιον του Πρωτοδικείου: Manpower, Inc. (Milwaukee, Wisconsin, ΗΠΑ) (εκπρόσωποι: αρχικώς R. Moscona, solicitor, στη συνέχεια R. Moscona και A. Bryson, barrister, και τέλος A. Bryson και V. Marsland, solicitor)
   Αντικείμενο
   Προσφυγή ακυρώσεως κατά της αποφάσεως του τετάρτου τμήματος προσφυγών του ΓΕΕΑ της 22ας Ιουλίου 2005 (υπόθεση R 499/2004-4), σχετικά με αίτηση περί κηρύξεως της ακυρότητας του κοινοτικού σήματος MANPOWER αριθ. 76059.
   Διατακτικό
   Το Πρωτοδικείο αποφασίζει:
   
               1)
            
            
               Η απόφαση του τετάρτου τμήματος του ΓΕΕΑ της 22ας Ιουλίου 2005 (υπόθεση R 499/2004-4), σχετικά με αίτηση περί κηρύξεως της ακυρότητας του κοινοτικού σήματος MANPOWER αριθ. 76059, μεταρρυθμίζεται υπό την έννοια ότι το εν λόγω σήμα δεν είναι περιγραφικό των προϊόντων και υπηρεσιών για τα οποία καταχωρίστηκε στις Κάτω Χώρες, στη Σουηδία, στη Φινλανδία και στη Δανία. Διατηρείται το διατακτικό της αποφάσεως αυτής.
            
         
               2)
            
            
               Απορρίπτει κατά τα λοιπά το αίτημα της Manpower Inc. περί μεταρρυθμίσεως της ανωτέρω αποφάσεως του τμήματος προσφυγών.
            
         
               3)
            
            
               Απορρίπτει την προσφυγή.
            
         
               4)
            
            
               Καταδικάζει την Powerserv Personalservice GmbH στα δικαστικά έξοδα.
            
         
      (1)  ΕΕ C 22 της 28.1.2006.